UBERA ARANZETA (EH Bildu, 2019-05-31):
Uriarte andrea, egun on.
Jakin daiteke zein asmo dituzuen, helduen hezkuntzarako? Zertara dator, Uriarte andrea, helduen hezkuntzako irakasle, ikasle, komunitate osoarekin, beste gatazka bat sortzea? Zein premia daukazue arazo bat sortzeko, arazorik egon beharko ez litzatekeen esparru batean? Ez dugu ulertzen, benetan.
Guk helduen hezkuntzako eremuan pazientzia handiz jokatu dugu, denbora luzez zain egon gara, eta oraintxe esplikatuko dizut zergatik, ikus dezazun zelako pazientziarekin jokatzen ari garen eremu honetan.
Begira, Euskal Herria Bilduk eta Elkarrekin Ahal Duguk, biok batera, legez besteko bat erroldatu genuen 2017ko maiatzaren 5ean. 2018ko ekainaren 6an, eraman genuen eztabaidara, urtebete egon ginen zain, urtebete eztabaidara eraman aurretik.
Zergatik egon ginen zain? Esan zigutelako helduen hezkuntzako ikastetxeetako zuzendaritzak Jaurlaritzarekin negoziatzen eta elkarrizketetan ari zirela eta zain geunden elkarrizketa horietatik zer emaitza atera zitekeen.
Baina azkenean ikusi zen ez zegoela ezer eta badirudi Hezkuntza Sailaren asmoa gehiago zela barne bileretan endredatu, denbora galdu eta luzamenduetan aritu, ezer zehatza atera baino.
Eztabaidara eraman genuenean gaia, orduan Jaurlaritza mugitzen hasi zen eta dekretu zirriborroarekin hasi zen lanean, ze kasualitatea.
Baina, bitartean, Legebiltzarrean adostu genuen eta talde txostengilea martxan jarri zen.
Esaten da, hori da zuen auzolana? Alegia, behin talde txostengilea martxan jarri zenean eta suposatzen da, ba bertatik ondorio batzuk aterako direla, taldeek lan bat egingo dutela, orduan, zuek itxaron beharrean, alde bakartasunez jokatzen duzue, zailena egiten duzue, ba taldeekin lanketa on bat egin beharrean, adostasunak bilatuz eta erdibideak bilatuz.
Ba hori egin beharrean, alde bakartasunez jokatzen duzue, mundu guztia haserraraziz. Zeren zerbait egin baldin baduzue da, mundu guztia haserretu.
Baina egia da gero ere, eta hori onartu beharra dago, herritarrak bozkatzen dizuetela, eta ez dizuela ezer suposatzen eta herritarrak erraz barkatzen dizuetela.
Baina tira, hala eta guztiz, ez al zen zuentzat hobeto izango guztion artean adostu, eta gero gaizki egingo bagenu ere, guztioz artean banatuko genituen erruak. Badirudi horretarako beharrik ere ez daukazuela.
Beti zailena egiten duzue, baina oso zaila egiten zait buruan sartzea edo ulertzea helduen hezkuntza bezalako bitarteko inportante bat, zergatik bitarteko horri hain inportantzia txikia ematen diozuen, eta horren atzean zer arrazoi egon daitezkeen, ez dut ulertzen.
Agian izan daiteke esparru hori pribatizatu nahi duzuela? Baina ikuspegi publiko batetik ere eta finantzazio publikoaren ikuspegitik ere, garestiago aterako zaizue.
Beraz, ez dakit, ez dut ulertzen. Agian gaurko agerraldi honetan esplikatuko diguzu.
Baina jarraitzen dut. Ponentziako lanekin ari gara, eta dakizuen bezala, joan den 20an, talde bakoitzak gure ondorioak aurkeztu behar genituen. Guk aurkeztu ditugu. Guk aurkeztu ditugu gure ondorioak, non helduen hezkuntzaren funtzioak eta helburuak zehazten ditugun. Nik ez dakit gainerako taldeek aurkeztu duten edo ez. Ez dakit. Ez ditut ezagutzen, ideiarik ez.
Baina gu prest gaude, gainerako taldeekin adosteko, prest gaude Jaurlaritzarekin adosteko, eta prest gaude ere, helduen hezkuntzako eragileekin adosteko. Ez dakidana da horretarako Hezkuntza Sailak prestutasunik duen.
Gaur esplikatutako didazu a ver prest zaudeten edo ez; prest zaudeten dekretua berregituratzeko edo ez; prest zaudeten, zeren orain arte ez zarete prest egon helduen hezkuntzako komunitatearekin benetan negoziatzeko eta adostasun bat lortzeko, hau da, guztion ekarpenak kontutan izateko.
Guztiok dakigu, helduen hezkuntza zein egoeratan sortu zen. Guztiok dakigu. Baina guztiok dakigu ere bete duen papera oso inportantea izan dela, guztiok dakigu.
Eta guztiok dakigu ere, edo pentsatzen dugu guk behintzat, momentu honetan gizartean dagoen eraldaketa ikusita eta ditugun erronkak ikusita, bete dezakeen papera oso inportantea dela, esaterako bizialdi osoko formakuntzari eta hezkuntzari begira.
Zuek etengabe ari zarete, bestean Lopez de Guereñu, Confebaskeko presidente ohiari...
...osoko formakuntzari eta hezkuntzari begira. Zuek etengabe ari zarete  - bestean López de Gereñu Confebaskeko presidente ohiari entzuten nion -  zelako garrantzia daukan bizialdi osoko formakuntzak eta hezkuntzak, baina gero dituzuen erremintak ez dituzue erabiltzen eta ez duzue benetan edukiz janzten.
Hor dugu ere 2013ko lege ponposoa, baina gero ere edukiz bete gabe, agerian geratzen den bezala. Ba oso tresna garrantzitsua da helduen hezkuntza bizialdi osoko formakuntzari begira, inklusio tresna bezala, enplegagarritasunari begira, adinekoen kalitatezko bizitza aktibora bideratzeko...
Ba noski egokitzapen batzuk egin beharko direla eta garai berriei egokitu beharko dela, eta gu behintzat gero eta konbentzituago gaude helduen hezkuntzaren garrantziaz eta izan ditugun agerraldiekin gero eta konbentzituago geratu gara, ez bakarrik arautuari dagokionean, baita ere formakuntza ez arautuari dagokionean ere.
Baina ez dakiguna da benetan guzti honetaz, Uriarte anderea, zer pentsatzen duzun zuk. Ez dakigu. Ez dakigu eta gaurkoan argibide batzuk eskuratu nahiko genituzke.
Sail hau, Gobernu hau, prest dago helduen hezkuntza indartzeko? Prest dago formakuntza ez arautuan sakontzeko eta, bide batez, finantzazio publikoan ere eraginkortasuna irabazteko? Prest dago helduen hezkuntza inklusio tresna erabiltzeko?
Begira, izugarrizko arazoa daukagu segregazioarekin. Ba unibertsitatez kanpoko ikastetxeetan ere ikastetxeekin helduen hezkuntzak hitzarmen bat hor egin, familien formakuntzan eta ahalduntzean bideratzeko... Hainbat gauza egin daitezke. Hainbat gauza ez ditugunak egiten... Ez ditugunak egiten...
Gero Lanbiderekin ere eta Belandia jauna ere etorri zenean, bera prestutasuna agertu zuen encomienda de gestión egiteko, eta hor ere Diru-Sarrerak Bermatzeko Errentarekin ditugun hainbat arazoei ere konponbidea eman diezaiekegu.
Zenbat gauza egin daitezkeen ez direnak egiten!
Jakin nahi dugu ere: Kurrikuluma zehaztuko duzue? Hain gauza sinplea! Tira, duden zerrenda oso luzea da. Guk hainbat helburu eta funtzio zehazten ditugu, baina jakin nahi duguna da sail honen egitasmoak zeintzuk diren, Uriarte andrea.